CELEX: 62010CA0034
Language: mt
Date: 2011-10-18 00:00:00
Title: Kawża C-34/10: Sentenza tal-Qorti tal-Ġustizzja (L-Awla Manja Awla) tat- 18 ta’ Ottubru 2011 (talba għal deċiżjoni preliminari mill-Bundesgerichtshof — il-Ġermanja) — Oliver Brüstle vs Greenpeace eV (Direttiva 98/44/KE — Artikolu 6(2)(ċ) — Protezzjoni legali tal-invenzjonijiet bijoteknoloġiċi — Kisba ta’ ċelloli prekursuri minn ċelloli staminali embrijoniċi umani — Brevettabbiltà — Esklużjoni tal- “użi ta’ l-embrjonijiet (umani) għal għanijiet industrijali jew kummerċjali” — Kunċetti ta’ “embriju uman’ u ta” “l-użu għal għanijiet industrijali jew kummerċjali” )

10.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 362/5
            
         Sentenza tal-Qorti tal-Ġustizzja (L-Awla Manja Awla) tat-18 ta’ Ottubru 2011 (talba għal deċiżjoni preliminari mill-Bundesgerichtshof — il-Ġermanja) — Oliver Brüstle vs Greenpeace eV
   (Kawża C-34/10) (1)
   
   (Direttiva 98/44/KE - Artikolu 6(2)(ċ) - Protezzjoni legali tal-invenzjonijiet bijoteknoloġiċi - Kisba ta’ ċelloli prekursuri minn ċelloli staminali embrijoniċi umani - Brevettabbiltà - Esklużjoni tal-“użi ta’ l-embrjonijiet (umani) għal għanijiet industrijali jew kummerċjali” - Kunċetti ta’ “embriju uman’ u ta”“l-użu għal għanijiet industrijali jew kummerċjali”)
   2011/C 362/07
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrent: Oliver Brüstle
   
      Konvenuta: Greenpeace eV
   
      Suġġett
   
   Talba għal deċiżjoni preliminari — Bundesgerichtshof — Interpretazzjoni tal-Artikolu 6(1) u (2)(ċ) tad-Direttiva 98/44/KE tal-Parlament Ewropew u tal-Kunsill, tas-6 ta’ Lulju 1998, dwar il-protezzjoni legali tal-invenzjonijiet bijoteknoloġiċi (ĠU Edizzjoni Speċjali bil-Malti, Kapitolu 13, Vol. 20, p. 395) — Kisba, għall-finijiet ta’ riċerka xjentifika, ta’ ċelloli prekursuri minn ċelloli staminali embrijoniċi umani imnissla mill-blastoċista, li diġà tilef il-kapaċita li jiżviluppa f’esseri uman — Esklużjoni mill-brevetibbiltà ta’ dan il-proċess bħala “użu ta’ embriji umani għal finijiet industrijali jew kummerċjali”? — Kunċett ta’ “embriju uman” u ta’ “użu għal finijiet industrijali jew kummerċjali”
   
      Dispożittiv
   
   
               (1)
            
            
               L’Artikolu 6(2)(ċ) tad-Direttiva 98/44/KE tal-Parlament Ewropew u tal-Kunsill, tas-6 ta’ Lulju 1998, dwar il protezzjoni legali tal-invenzjonijiet bijoteknoloġiċi għandu jiġi interpretat fis-sens li:
               
                           —
                        
                        
                           tikkostitwixxi “embriju uman” kull bajda umana sa mill-istadju tal-fertilazzjoni tagħha, kull bajda umana mhux iffertilizzata li fiha ġie impjantat nukleu ta’ ċellola umana matura u kull bajda umana mhux iffertilizzata li, permezz tal-partenoġenesi, ġiet stimulata sabiex tinqasam u tiżviluppa;
                        
                     
                           —
                        
                        
                           huwa l-obbligu tal-qorti nazzjonali li tiddetermina, fid-dawl tal-iżviluppi tax-xjenza, jekk ċellola staminali miksuba minn embriju uman fl-istadju tal-blastoċisti tikkostitwixxix “embriju uman” fis-sens tal-Artikolu 6(2)(ċ) tad-Direttiva 98/44.
                        
                     
         
               (2)
            
            
               L-esklużjoni mill-brevettabbiltà li tirrigewarda l-użu ta’ embriji umani għal għanijiet industrijali jew kummerċjali msemmija fl-Artikolu 6(2)(ċ) tad-Direttiva 98/44 tirrigwarda wkoll l-użu għal finijiet ta’ riċerka xjentifika, u huwa biss l-użu għal finijiet terapewtiċi jew dijanjostoċi li jiġu applikati fuq l-embriju uman u li huma utli għalih, li jista’ jkun is suġġett ta’ privattiva.
            
         
               (3)
            
            
               L-Artikolu 6(2)(ċ) tad-Direttiva 98/44 jeskludi l-brevettabbiltà ta’ invenzjoni meta l-edukazzjoni teknika li hija s-suġġett tal-applikazzjon għal privattiva tirrikjedi l-qerda minn qabel ta’ embriji umani jew l-użu tagħhom bħala materjal iniżjali, ikun xi jkun l-istadju li fih isiru dawn u anki jekk id-deskrizzjoni tal-edukazzjoni teknika mitluba ma ssemmix l-użu ta’ embriji umani.
            
         
      (1)  ĠU C 100, 17.04.2010.